**ANUNȚ**

cu privire la condițiile de desfășurare a concursului pentru ocuparea funcției publice de

**Consultant superior (2) al Direcției juridice** din cadrul Comisiei Electorale Centrale.

Perioada de depunere a dosarelor de concurs: **03 iunie 2025 – 18 iunie 2025.**

**Condițiile pentru a candida la o funcție publică conform Legii nr. 158/2008:**

1. Deține cetățenia Republicii Moldova;
2. Cunoaște limba română;
3. Are capacitate deplină de exercițiu;
4. Nu a împlinit vârsta de 63 de ani;
5. Este apt(ă), din punct de vedere al stării sănătății, pentru exercitarea funcției publice, conform certificatului medical eliberat de instituția medicală abilitată, dacă pentru funcția respectivă sânt stabilite cerințe speciale de sănătate;
6. Are studiile necesare prevăzute pentru funcția publică respectivă;
7. În ultimii 5 ani nu a fost destituită dintr-o funcție publică conform art. 64 alin. (1) lit. a) și b) sau nu i-a încetat contractul individual de muncă pentru motive disciplinare;
8. În ultimii 5 ani, în cazierul privind integritatea profesională nu are înscrieri cu privire la rezultatul negativ al testului de integritate profesională pentru încălcarea obligației prevăzute la art. 7 alin. (2) lit. a) din Legea nr. 325/2013 privind evaluarea integrității instituționale;
9. Nu are antecedente penale nestinse pentru infracțiuni săvârșite cu intenție;
10. Nu este privată de dreptul de a ocupa anumite funcții sau de a exercita o anumită activitate, ca pedeapsă de bază sau complementară, ca urmare a sentinței judecătorești definitive prin care s-a dispus această interdicție;
11. Nu are interdicția de a ocupa o funcție publică sau de demnitate publică, ce derivă dintr-un act de constatare al Autorității Naționale de Integritate.

**Studii:** superioare de licenţă sau echivalent în domeniul drept.

**Cerințe specifice minime:**

- 1 ani de experienţă profesională în domeniul drept;

- cunoașterea legislației în vigoare, inclusiv legislației electorale;

- cunoaşterea unei limbi de circulaţie internaţională (nivel B1);

- cunoștințe avansate de operare pe calculator (Word, Excel, Power Point, Internet, poşta electronică etc.).

**Sarcini de bază:**

1. Elaborarea, examinarea și avizarea proiectelor de hotărâri ale Comisiei, precum și pregătirea avizelor asupra proiectelor de acte normative în domeniul atribuit, elaborate de alte autorității.
2. Examinarea petiţiilor/cererilor, demersurilor înaintate de persoane fizice sau juridice, precum şi a contestațiilor depuse în perioada electorală, elaborarea proiectelor de hotărâri/scrisori pe marginea acestora.
3. Participarea, conform domeniului de competență atribuit, la procesul de instruire a subiecților implicați în procesul electoral, precum și la procesul de certificare a funcționarilor electorali.
4. Monitorizarea respectării procedurilor legale în cadrul Comisiei privitor la accesul la informație a alegătorilor-subiecți ai datelor cu caracter personal, participarea în procesul de colaborare cu CNPDCP, precum și ducerea evidenței statistice a cetățenilor lipsiți de dreptul de vot asupra cărora s-a instituit măsura de ocrotire judiciară sub forma de tutelă.
5. Reprezentarea Comisiei Electorale Centrale în procesele aflate pe rol în instanța de judecată.

**Bibliografia:**

1. Codul Electoral al Republicii Moldova nr. 325/2022;
2. Codul administrativ al Republicii Moldova nr. 116/2018;
3. Codul contravențional al Republicii Moldova nr. 218/2008;
4. Legea nr. 294/2007 privind partidele politice;
5. Legea nr. 148/2023 privind accesul la informațiile de interes public;
6. Legea nr. 158/2008 cu privire la funcţia publică şi statutul funcţionarului public;
7. Legea nr. 239/2008 privind transparența în procesul decizional;
8. Legea nr. 133/2011 privind protecţia datelor cu caracter personal;
9. Legea integrității nr. 82/2017;
10. Legea nr. 100/2017 cu privire la actele normative;
11. Regulamentul de activitate al Comisiei Electorale Centrale, aprobat prin hotărârea nr. 1098/2023.
12. Regulamentul privind procedura de examinare a contestațiilor în perioada electorală, aprobat prin hotărârea nr. 1128/2023.
13. Regulamentul privind modul de furnizare, distribuire și difuzare a publicității politice, electorale și a mesajelor de interes public, aprobat prin hotărârea nr. 1155/2023, cu modificările ulterioare.

**Modalitatea de depunere a dosarului de concurs:**

* la adresa de e-mail a Comisiei Electorale Centrale;
* prin poșta clasică;
* direct la sediul Comisiei Electorale Centrale.

Data limită de depunere a dosarului de concurs **18 iunie 2025, ora 17:00.**